<classify> Taarifa kwa vyombo vya habari iliyotolewa jana na Katibu Mkuu wa chama hicho, Amir Mhando ilisema uamuzi huo ulifikiwa kwenye kikao cha Kamati ya Utendaji ya chama hicho kilichofanyika juzi.TASWA imeunda kamati maalumu kwa ajili ya kusimamia upatikanaji wa wanamichezo hao bora, kamati ambayo inajumuisha waandishi waandamizi kutoka vyombo mbalimbali vya habari na wataalamu kutoka vyama mbalimbali vya michezo. Sekretarieti ya TASWA inaendelea kufanya mawasiliano na wateule wa kamati hiyo kabla ya kuwatangaza, alisema Mhando.Kwa kawaida, kila mwaka TASWA inatoa tuzo kwa wanamichezo bora wa kila mchezo na pia kunakuwa na mwanamichezo bora wa jumla kwa mwaka husika.Baadhi ya waliopata kutwaa tuzo ya Mwanamichezo Bora Tanzania wa jumla kwa miaka kumi iliyopita na miaka yao katika mabano ni Samson Ramadhani 2006, Martin Sulle 2007 na Mary Naali 2008 wote wanariadha.Mwaka 2009 tuzo ilikwenda kwa mchezaji netiboli Mwanaidi Hassan, ambaye pia alitwaa tuzo hiyo mwaka 2010, wakati mwaka 2011, ambapo tuzo yake ilitolewa mwaka 2012 mshindi alikuwa mwanasoka Shomari Kapombe.Mwaka 20132014 ilikwenda kwa mwanasoka Sheridah Boniface. Mwaka 2015 tuzo ilifanyika katika aina nyingine, ambapo walizawadiwa wanamichezo 10 tu waliofanya vizuri zaidi katika miaka 10 ya urais wa Jakaya Kikwete na pia TASWA ilitoa Tuzo ya Heshima kwa Kikwete.Wakati huo huo, Mhando alisema chama chake kinaendelea na mchakato wa bonanza maalumu Media Day kwa ajili ya wanahabari na kwamba suala hilo limefikia hatua nzuri.Kama inavyojulikana chama chetu kimekuwa kikiandaa bonanza maalumu likihusisha waandishi na wafanyakazi wa vyombo mbalimbali vya habari hapa nchini, lakini kwa miaka miwili bonanza hilo limekwama kufanyika kutokana na sababu mbalimbali. Kikao kimekubaliana nguvu zaidi ielekezwe ili jambo hilo lifanyike na kuwapa raha wadau. Taarifa zaidi kuhusu Media Day itatolewa Jumamosi wiki hii, alisema Mhando na kuongeza kuwa kikao chao pia kilijadili changamoto mbalimbali kwa waandishi na wameziwekea mikakati ya muda mfupi na mrefu.  <topic>: MICHEZO 